Anmodning om præjudiciel afgørelse indgivet af Tribunale Amministrativo Regionale per l'Abruzzo (Italien) den 25. juli 2012 - Consiglio Nazionale degli Ingegneri mod Comune di Castelvecchio Subequo og Comune di Barisciano
(Sag C-352/12)
Processprog: italiensk
Den forelæggende ret
Tribunale Amministrativo Regionale per l'Abruzzo
Parter i hovedsagen
Sagsøger: Consiglio Nazionale degli Ingegneri
Sagsøgte: Comune di Castelvecchio Subequo og Comune di Barisciano
Præjudicielle spørgsmål
Er Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter , særligt artikel 1, stk. 2, litra a) og d), artikel 2 og artikel 28 samt bilag II, kategori nr. 8 og 12, til hinder for nationale bestemmelser, der tillader indgåelse af aftale mellem to ordregivende myndigheder om støtteforanstaltninger i kommuner i form af undersøgelse, vurdering og projektering af genopbygningen af det historiske centrum i kommunerne Barisciano og Castelvecchio Subequo, som nærmere beskrevet i de tekniske dokumenter bilagt aftalen og i overensstemmelse med definitionen i de nationale og regionale bestemmelser på området, mod vederlag - hvor det på grundlag af vederlagets størrelse ikke kan udelukkes, at der opstår en gevinst - hvis den udførende myndighed må anses for at optræde som økonomisk aktør?
Er Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, særligt artikel 1, stk. 2, litra a) og d), artikel 2 og artikel 28 samt bilag II, kategori nr. 8 og 12, nærmere bestemt til hinder for nationale bestemmelser, der tillader indgåelse af aftale mellem to ordregivende myndigheder vedrørende støtteforanstaltninger i kommuner i form af undersøgelse, vurdering og projektering af genopbygningen af det historiske centrum i kommunerne Barisciano og Castelvecchio Subequo, som nærmere beskrevet i de tekniske dokumenter bilagt aftalen og i overensstemmelse med de nationale og regionale bestemmelser på området, mod vederlag - hvor det på grundlag af vederlagets størrelse ikke kan udelukkes, at der opstår en gevinst - hvis den direkte tildeling af kontrakten udtrykkeligt er begrundet i primær og sekundærretlige bestemmelser, der er vedtaget i en nødsituation og under hensyntagen til tydelige og specifikke offentlige interesser?
____________
1 - EUT L 134, s. 114.